Rikunarita-ORG/Wikinium huggingface dataset:
# Kolonizacija

**Kolonizacija** je izraz koji u najširem smislu označava doseljavanje, odnosno dolazak određenih organizama (biljnih i životinjskih vrsta) na područje na kome prethodno nisu trajno živjeli. U tom, širem, smislu se počeo koristiti tek od biologa u 19. vijeku. U svom užem smislu se pod kolonizacijom smatra isključivo doseljavanje ljudi - *kolonista* - na neko područje, i to najčešće dobrovoljno, organizirano i planirano.

Motivi za kolonizaciju mogu biti različiti - od nastojanja samih kolonista da sebi osiguraju život pod povoljnijim ekonomskim, klimatskim i drugim uvjetima, preko nastojanja njihove matične zajednice ili države da se riješi prenaseljenosti do kontrole nad strateški važnim teritorijama i uz njih vezanim prirodnim resursima. Kolonizacija je fenomen koji je postojao od samih početaka pisane historije, pa je tako poznata grčka kolonizacija i rimske kolonije. U Novom vijeku su razne evropske države osnivale kolonije u Africi, Australiji i Amerikama, a što je praksa koja se vezuje uz nešto širi pojam kolonijalizma.

## Povezano

* Kolonizacija Slavonije, Baranje i Vojvodine
* Kolonizacija Kosova
* Dekolonizacija

## Literatura

* Ankerl Guy: Coexisting Contemporary Civilizations: Arabo-Muslim, Bharati, Chinese, and Western. INUPress, Geneva, 2000. ISBN 2-88155-004-5
# Abolicija

*Za ostale upotrebe, pogledajte Abolicija (razvrstavanje).*
**Abolicija** (latinski: *Abolere* - uništiti, zatrti) ili **oprost** predstavlja oslobađanje od krivičnog gonjenja lica za koje postoji osnovana sumnja da su počinioci krivičnog djela. Lice koje je obuhvaćeno abolicijom ne može se krivično goniti čak i ukoliko postoji osnov za krivično gonjenje.

Abolicija je pojam izveden iz abolicionističkog pokreta u SAD koji se zalagao za ukidanje ropstva i diskriminacije ljudi po raznim osnovama. Danas se ovaj pojam pretežno odnosi na pravni institut ublažavanja ili ukidanja neke kazne ili sankcije. Po zakonskim propisima dodjeljuje se samo po službenoj dužnosti, a ne i po molbi. U oblike abolicije ubrajaju se amnestija i pomilovanje.

Abolicija takođe predstavlja i zabranu predhodnog ispitivanja osnova sumnje da je lice počinilo krivično djelo i zabranu njegovog izvođenja pred sud. Ukoliko je krivični postupak protiv lica obuhvaćenog abolicijom predhodno pokrenut, on se obustavlja. Abolicija se može primjeniti sve dok ne bude donesena pravsonažna sudska odluka vezano za krivicu i kaznu. Čak ni lice koje je obuhvaćeno abolicijom ne može podnijeti zahtjev za pokretanje postupka protiv njega ukoliko bi u tome imao svoj interes.

## Najčešća primjena

U praksi ovaj postupak je veoma rijedak i najčešće se primjenjuje u slučajevima političkih krivičnih djela, zatim ukoliko je počinioc djela počinio u dalekoj prošlosti nakon čega je uspješno rehabilitovan, primjenjuje se na djela koja su učinjena pod specifičnim okolnostima i na djela čiji je počinioc strani državljanin ukoliko postoje politički motivi za zabranu gonjenja.

Abolicija može biti i jedan od oblika amnestije.

## Poznata lica na koja je primjenjena abolicija

* Džerald Ford je devetog septembra 1974. donio odluku kojom se na bivšeg predsjednika Ričarda Niksona primjenjuje abolicija.

## Povezano

* Zakon o oprostu
# Stereotip

**Stereotip** je u tiskarskoj tehnologiji otisak s nepokretnim slogom. Po analogiji, u društvenim znanostima pojam se koristi za shematski, pojednostavljen i teško promjenjiv odnos prema nekome ili nečemu. Izraz je nastao u periodu javljanja i razvoja rasnih, etničkih, vjerskih i socijalnih netrpeljivosti. U osnovi stereotipa nalazi se pogrešna i neopravdano široka generalizacija. Stoga se svaki grupni stereotip koji sadrži izrazito emocionalno negativno ocjenjivanje neke etničke, rasne, vjerske ili socijalne grupe tumači kao predrasuda.

## Povezano

* Arhetip

## Vanjske veze

* (`en`) Social Psychology Network
* Stereotipi mladih Zagrepčana o Balkanu Arhivirano 2007-06-10 na Wayback Machine-u
* Stereotipi o Amerikancima
# Tipski lik

**Tipski lik** je izraz kojim se opisuje izmišljeni lik u djelima fikcije temeljen na nekom tradicionalnom književnom ili kulturnom stereotipu. Njihove osobine - karakter, način govora, ponašanje i sl. - su usklađene s književnim ili fikcijskim arhetipovima, ali su često još uže određene. Tipski likovi su posebno česti u žanrovskoj fikciji, gdje ih poklonici žanra mogu lako prepoznati. Tipski likovi su također čest predmet parodije.

## Vrste tipskih likova

* Femme fatale
* Vamp
* Djevojka iz susjedstva
* Bijeli spasilac
# Naučnik

**Naučnik** ili **znanstvenik**, u širem smislu, osoba koja učestvuje u sistematskoj aktivnosti da postigne znanje. U užem smislu, naučnik je pojedinac koji se služi naučnim metodom. Osoba može biti stručnjak u jednoj ili više oblasti nauke. Ovaj članak se fokusira na uži smisao reči. Naučnici istražuje s ciljem sveobuhvatnijeg razumevanja prirode, uključujući fizičke, matematičke i društvene sfere.

Filozofija može da se shvati kao odvojena aktivnost, koja cilja sveobuhvatnijem razumevanju nedodirljivih aspekata stvarnosti i iskustva koji ne mogu biti fizički izmereni.

Naučnici se takođe razlikuju od inženjera, onih koji dizajniraju, grade i održavaju uređaje za određene situacije. Kada nauka ima za cilj postizanje određene koristi, naziva se primenjena nauka. Primenjeni naučnik ne mora nužno da dizajnira nešto posebno; on će pre da vrši istraživanje s ciljem da razvije nove tehnologije i nove praktične metode. Kada nauka uključuje nedodirljive aspekte stvarnosti, naziva se *prirodna filozofija*.

## Opis

Naučnik
Nauka i tehnologija su kontinuirano menjali postojanje čoveka kroz proces inženjeringa. Kao profesija, naučnik je danas široko priznat. Naučnici uključuju teoretičare koji uglavnom razvijaju modele da bi objasnili postojeće podatke i predvideli nove rezultate, ekperimentičare koji uglavnom testiraju modele praveći merenja – iako je u praksi podela između ove dve aktivnosti jasno razlikovana, i mnogi naučnici obaljaju oba zadatka.

Matematika je često grupisana među nauke. Neki od najvećih fizičara takođe su bili kreativni matematičari. Postoji kontinuum od najvećih teoretičara do najviše empirijskih naučnika bez jasnih granica. S aspekta ličnosti, interesovanja, obučenosti profesionalne aktivnosti, postoji mala razlika između primenjenih matematičara i teoretičara fizike.

Naučnici mogu biti motivisani na nekoliko načina. Mnogi imaju želju za razumevanjem zašto je svet takav kakvim ga vidimo i kako je postao takav. Oni pokazuju jaku radoznalost za stvarnošću. Druge motivacije su priznanje od njihovih vršnjaka i prestiž, ili želja da primene naučno znanje za korist zdravlja ljudi, nacija, sveta, prirode ili industrije (akademski naučnik i industrijski naučnik).

## Reference

## Vanjske veze

Literatura
* Alison Gopnik, "Finding Our Inner Scientist" Arhivirano 2016-04-12 na Wayback Machine-u, Daedalus, zima 2004.
* Charles George Herbermann, The Catholic Encyclopedia. *Science and the Church*. The Encyclopedia press, 1913. v.13. Page 598.
* Thomas Kuhn, *The Structure of Scientific Revolutions*, 1962.
* Arthur Jack Meadows. *The Victorian Scientist: The Growth of a Profession*, 2004. ISBN 0-7123-0894-6.
* Science, *The Relation of Pure Science to Industrial Research*. American Association for the Advancement of Science. str. 511.

Vebsajtovi
* Za najbolje rezultate, dodajte malo inspiracije Arhivirano 2008-06-21 na Wayback Machine-u - Telegraf o Šta te je inspirisalo?, pregled ključnih mislilaca u nauci, tehnologiji i medicini
* Peer Review Journal Science o amaterskim naučnicima
* The philosophy of the inductive sciences, founded upon their history (1847) - ceo tekst
# Tabu

**Tabu** je riječ koja potječe iz maorskog jezika. Kod primitivnih naroda značila je zabranu koja se stavljala na neki predmet, rad, riječ i sl. Po vjerovanju, narušavanje te zabrane povlačilo je za sobom tešku bolest ili smrt. Danas u prenesenom značenju tabu znači nešto što se ne smije dirati, o čemu se ne smije govoriti. U totalitarnim režimima značila je uglavnom zabranu na neke razgovore ("tabu"-teme), govore, misli, rad, i sl.

## Literatura

* Cook, James; King, James (1821). *A voyage to the Pacific Ocean: undertaken by command of His Majesty, for making discoveries in the Northern Hemisphere : performed under the direction of Captains Cook, Clerke, and Gore : in the years 1776, 1777, 1778, 1779, and 1780 : being a copious, comprehensive, and satisfactory abridgement of the voyage*.  Printed for Champante and Whitrow ... and M. Watson; 1793.
* Cook, James (1728–1779). *The Three Voyages of Captain James Cook Round the World*. **5**. London: A&E Spottiswoode.
# Aleksandar Beljajev

| Aleksandar Beljajev |
| --- |
|  |
| Biografske informacije |
| Rođenje | Александр Романович Беляев (1884-marta-16)16. marta 1884. Smolensk, Rusko Carstvo |
| Smrt | 6. januara 1942. (dob: 57) Puškin, Ruska SFSR, SSSR |
| Obrazovanje |
| Zanimanje | advokat, književnik |
| Opus |
| Književne vrste | science fiction, pustolovni roman |
| Znamenita djela |
| *Prodavač zraka* *Glava profesora Dowella* *Čovjek-amfibija* *Ariel* |
| Inspiracija |
|
Od
* H.G. Wells, Jules Verne, Konstantin Ciolkovski
 |
|
Na
* Ivan Jefremov, braća Strugacki, Kir Buljičov
 |

**Aleksandar Romanovič Beljajev** (ruski: Алекса́ндр Рома́нович Беля́ев; 16. mart 1884 - 6. januar 1942) bio je ruski i sovjetski književnik, najpoznatiji kao autor popularnih science fiction i pustolovnih romana, zahvaljujući kojima je stekao reputaciju "ruskog Julesa Vernea".

Rodio se u porodici pravoslavnog svećenika. Trebao je naslijediti očevo zanimanje, ali je u sjemeništu postao ateist te se umjesto toga odlučio posvetiti studiju prava. Kako bi financirao njega i vlastitu porodicu počeo se baviti pisanjem. Nakon studija prava je započeo advokatsku karijeru koja je bila toliko uspješna da je samo nakon nekoliko godina mogao priuštiti putovanja po svijetu, koja će mu kasnije postati inspiracija za opus. Godine 1914. se odlučio u potpunosti posvetiti književnosti, ali mu je iste godine dijagnosticirana tuberkuloza od čijih će posljedica neko vrijeme biti paraliziran i trpiti do kraja života. Slavu je stekao 1920-ih u Moskvi gdje je paralelno sa objavljivanjem prvih romana radio za sovjetsku vladu. Godine 1934. se preselio u Lenjingrad. U obližnjem mjestu Puškin ga je zatekla njemačka invazija 1941. godine; zbog bolesti se nije stigao evakuirati prije dolaska njemačkih snaga. Umro je nekoliko mjeseci kasnije od gladi; njegov grob je danas nepoznat.

## Reference

## Vanjske veze

* Aleksandar Beljajev na Internet Speculative Fiction Database
# Arhetip

**Arhetip** je Jungov hipotetički konstrukt koji označava sveopšti, nasleđeni okvir celokupnog iskustva. To su urođeni obrasci mišljenja, osećanja i delanja nastali kao rezultat vekovima taloženog iskustva brojnih generacija predaka. U širem smislu, prvobitni model, prototip, prauzor ili pratip. Arhetip je osnovna strukturalna i dinamička jedinica kolektivnog nesvesnog. Može se proučavati preko svojih manifestacija na kolektivnom planu (u mitskim slikama i simbolima, religijskim dogmama, pesničkim slikama, ritualima itd.) i na individualnom (u snovima, vizijama, simptomima i parapsihološkim doživljajima). Najpoznatije arhetipske predstave su: Persona, Senka, Anima, Animus, Mana – ličnost i Sopstvo. Funkcija arhetipa je da pojedincu olakša snalaženje u životno važnim, kriznim situacijama.

## Reference

## Vanjske veze

* Jung: biografija i osnovne ideje
# Laboratorij

Medicinsko-biokemijski laboratorij Univerziteta u Kölnu
**Laboratorij** ili **laboratorija** (njem. *Laboratorium* < srlat. *laboratorium*: radionica, od *laborare*: raditi), organizacijsko-radna cjelina u kojoj se izvode različita ispitivanja posebnom opremom i uređajima.

Ovisno o vrsti laboratorije dijelimo na kemijske, medicinske, tehničke i druge.

## Kemijski laboratoriji

Kemijski laboratoriji mogu biti:

* analitički
* galenski
* bromatološki

## Medicinski laboratoriji

Medicinski laboratoriji mogu biti:

* medicinsko-biokemijski
* hematološki
* citološki
* histološki
* patološki
* mikrobiološki

## Tehnički laboratoriji

* laboratorij visokog napona

## Izvori
# Rudolf Klein-Rogge

| Rudolf Klein-Rogge |
| --- |
| glumac |
| Biografske informacije |
| Rođenje | Köln, Njemačko Carstvo |
| Smrt | 29. maja 1955. (dob: 69) Wetzelsdorf, Austrija |
| Supružnik | Thea von Harbou (1914–1920) Margarethe Neff Mary Johnson (1932-1955) |
| Profesionalne informacije |
| Zanimanje | glumac |
| Opus |
| Djelatni period | 1909–1942 |
| Znamenite uloge |
| Rothwang u *Metropolis* |

**Friedrich Rudolf Klein-Rogge** (24. novembar 1885 - 29. maj 1955) je bio njemački glumac, poznat po ulogama mračnih negativaca u filmovima Fritza Langa, a među kojima se najviše ističe ludi naučnik Rothwang u znamenitom SF-filmu *Metropolis*.

## Djelomična filmografija

* *The Cabinet of Dr. Caligari* (1920)
* *Destiny* (1921)
* *Dr. Mabuse the Gambler* (1922)
* *Warning Shadows* (1923)
* *Die Nibelungen* (1924)
* *Peter the Pirate* (1925)
* *The Pink Diamond* (1926)
* *White Slave Traffic* (1926)
* *Metropolis* (1927)
* *The Loves of Casanova* (1927)
* *Spies* (1928)
* *Volga Volga* (1928)
* *Tarakanova* (1930)
* *The White God* (1932)
* *The Testament of Dr. Mabuse* (1933)
* *Paganini* (1934)
* *The Cossack and the Nightingale* (1935)
* *The Court Concert* (1936)
* *Truxa* (1937)
* *Madame Bovary* (1937)
* *Robert Koch* (1939)
* *Wibbel the Tailor* (1939)

## Izvori

### Literatura

* Bock, Hans-Michael (2009). *The Concise Cinegraph: Encyclopaedia of German Cinema*. Berghahn Books. Pristupljeno 16. II 2010.
* Eisner, Lotte H. (2008). *The Haunted Screen: Expressionism in the German Cinema and the Influence of Max Reinhardt*. University of California Press. ISBN 0-520-25790-1. Pristupljeno 16. II 2010.

## Vanjske veze

* Rudolf Klein-Rogge na sajtu IMDb
* The Official Rudolf Klein-Rogge Page (Germany)
* Rudolf Klein-Rogge Arhivirano 2014-03-11 na Wayback Machine-u
* The Rudolf Klein-Rogge Fanpage
* Photographs of Rudolf Klein-Rogge
# Boris Karloff

| Boris Karloff |
| --- |
| Boris Karloff kao čudovište u filmu *Bride of Frankenstein* (1933) |
| Biografske informacije |
| Rođenje | William Henry Pratt (1887-novembra-23)23. novembra 1887. Camberwell, London, Engleska |
| Smrt | 2. februara 1969. (dob: 81) Midhurst, Sussex, Engleska |
| Supružnik | Grace Harding (1910-1913) Olive de Wilton (vj. 1915) Montana Laurena Williams (vj. 1920) Helene Vivian Soule (1924-1928) Dorothy Stine (1928-1946) Evelyn Hope Helmore (1946-1969) |
| Opus |
| Djelatni period | 1909-1969 |
| Znamenite uloge |
| Frankensteinovo čudovište u *Frankenstein* |

**Boris Karloff** (23.11. 1887. - 2.2. 1969.) bio je britanski glumac najpoznatiji po ulozi Čudovišta u horor-filmu *Frankenstein* iz 1931. godine, a zahvaljujući kojoj je postao jedna od najvećih ikona popularne kulture 20. vijeka. Karloff je u Hollywoodu uživao reputaciju jednog od najboljih karakternih glumaca, a bio je poznat po dobrotvornom radu te kao jedan od osnivača Screen Actors Guild, holivudskog sindikata filmskih glumaca.

## Vanjske veze

* Boris Karloff Obituary Arhivirano 2006-07-20 na Wayback Machine-u at the Internet Obituary Network
* Boris Karloff na Internet Broadway Database (`en`)
* Boris Karloff na sajtu IMDb
* Boris Karloff biography on (re)Search my Trash
* Karloff's birthplace
# Poverty Row

**Poverty Row** (srpskohrvatski: *Ulica siromaštva*) je izraz kojim su se u Hollywoodu u njegovim prvim decenijama, a prije svega u klasičnom periodu nazivali tamošnji mali filmski studiji, specijalizirani za snimanje niskobudžetnih ili B filmova. Pod time su se podrazumijevali kako studiji u vlasništvu malih nezavisnih kompanija, tako i za B-filmove specijalizirani pogoni velikih studija. Iako su većinom bili smješteni na današnjoj Ulici Gower u Los Angelesu, termin se koristio općenito za sve losanđeleske studije tog tipa. Filmovi Poverty Row studija su se obično isticali relativno nepoznatim glumcima, nižom kvalitetom ili "konfekcijskim" karakterom sadržaja, mada su u pravilu uspijevali pronaći publiku, te često služili kao odskočna daska za mnoge ugledne karijere.

Najpoznatiji od Poverty Row studija bio je Republic Pictures, osnovan 1935. godine, a čija su specijalnost bili niskobudžetni, ali od strane kritičara kasnije izuzetno hvaljeni vestern filmovi. Današnji veliki studio Columbia Pictures se, pak, sve do 1934. godine smatrao Poverty Row studijom.

Poverty Row je, kao i klasično Hollywood, počeo nestajati 1940-ih pod uticajem nekoliko različitih faktora - antitrustovske presude *United States v. Paramount Pictures, Inc.* koja je izmijenila tadašnji hollyowdski poslovni model, sve veće popularnost televizije, kao i olakšanog djelovanja još, manjih ali nezavisnih producenata, te uvoza stranih filmova.

## Najpoznatiji Poverty Row studiji

* Grand National
* Republic Pictures
* Monogram Pictures
* Producers Releasing Corporation (aka PRC)
# Atom Man vs. Superman

| Atom Man vs. Superman |
| --- |
|  |
| Režija | Spencer Gordon Bennet |
| Producent | Sam Katzman |
| Scenario | David Mathews George H. Plympton Joseph F. Poland |
| Predložak | *Superman*; autor: Jerry Siegel Joe Shuster |
| Uloge | Kirk Alyn Lyle Talbot Noel Neill Tommy Bond |
| Muzika | Mischa Bakaleinikoff |
| Fotografija | Ira H. Morgan |
| Montaža | Earl C. Turner |
| Distribucija | Columbia Pictures |
| Premijera | 20. jula 1950 (1950-07-20) |
| Trajanje | 252 min. (u 15 poglavlja) |
| Zemlja |  Sjedinjene Države |
| Jezik | engleski |
| Kronologija |
|

|  |  |
| --- | --- |
| Prethodi:
 | Sl(ij)edi:
 |

 |
|

|  |  |
| --- | --- |
| *Superman* (1948)
 |  |

 |

Atom Man vs. Superman je američki crno-bijeli superherojski film film u nastavcima snimljen 1950. godine u režiji Spencera Gordona Bennetta. Predstavlja nastavka serijskog filma *Superman* iz 1948. godine, odnosno adaptaciju istoimenog stripa. U njemu Kirk Alyn ponavlja ulogu Clarka Kenta/Supermana, a radnja prikazuje kako se mora suprotstaviti Lexu Luthoru (čiji lik tumači Lyle Talbot koji pod identiteom Atom Mana nastoji izazvati kaos u Metropolisu. Kao i prethodni film, *Atom Man vs. Superman* se isticao izuzetno niskim budžetom i lošim specijalnim efektima.

Sljedeće godine je u nezavisnoj produkciji snimljen cjelovečernji film *Superman and the Mole Men* sa Georgeom Reevesom u glavnoj ulozi, koji je poslužio kao svojevrsni pilot za kasniju TV-seriju *Adventures of Superman*.

## Uloge

* Kirk Alyn ... Clark Kent/Superman
* Noel Neill ... Lois Lane
* Lyle Talbot ... Lex Luthor/Atom Man
* Tommy Bond ... Jimmy Olsen
* Pierre Watkin ... Perry White
* Jack Ingram ... Foster ("ulickani" doglavnik)
* Don C. Harvey ... Albor (laboratorijski doglavnik)
* Rusty Wescoatt ... Carl (mišićavi doglavnik)
* Terry Frost ... Baer (srednji doglavnik)
* Wally West ... Doglavnik Dorr
* Paul Stader ... 'Killer' Lawson
* George Robotham ... Earl, kamerman i vozač TV-kola

## Poglavlja (epizode)

1. *Superman Flies Again*
2. *Atom Man Appears*
3. *Ablaze In The Sky*
4. *Superman Meets Atom Man*
5. *Atom Man Tricks Superman*
6. *Atom Man's Challenge*
7. *At The Mercy Of Atom Man*
8. *Into The Empty Doom*
9. *Superman Crashes Through*
10. *Atom Man's Heat Ray*
11. *Luthor's Strategy*
12. *Atom Man Strikes*
13. *Atom Man's Flying Saucers*
14. *Rocket Of Vengeance*
15. *Superman Saves The Universe*

Izvor:

## Izvori

## Vanjske veze

* *Atom Man vs. Superman* na sajtu IMDb
* *Atom Man vs. Superman* na Rotten Tomatoes-u (`en`)
* Superman.UGO.com
# Walt Disney Pictures

|  |
| --- |
| **Walt Disney Pictures** |
|  |
| Vrsta
 | podružnica
 |
| Osnovana
 | 1983.
 |
| Trenutno sjedište
 | Burbank, Kalifornija, SAD
 |
| Industrija | Film |
| Podružnice | Pixar Animation Studio |
| Vlasnik | The Walt Disney Company |
| Web-stranica | Disneypictures.com |

**Walt Disney Pictures** je američka filmska produkcijska kuća u vlasništvu *The Walt Disney Company* koja uglavnom proizvodi obiteljske i dječje filmove namjenjene za sve uzraste. Jedina iznimka je film *Pirati s Kariba: Prokletstvo Crnog bisera* iz (2003.) koji je u SAD-u bio označen oznakom PG-13, što znači da nije bio namjenjen djeci ispod 13 godina.

Kompanija je osnovana 1983. godine nakon izdvajanja iz Walt Disney Productions. U njenom sastavu je Walt Disney Animation Studios (ranije poznat kao Walt Disney Feature Animation) i Disney Toon Studios. Cjelokupna produkcijska kuća je dio Buena Vista Motion Picturesa.

## Djelomična filmografija

* Snjeguljica i sedam patuljaka, (1937.)
* Pinokio, (1940.)
* Bambi, (1942.)
* Pepeljuga, (1950.)
* Petar Pan, (1953.)
* Mala sirena, (1989.)
* Kralj lavova, (1994.)
* Potraga za Nemom, (2003.)
* Pirati s Kariba: Prokletstvo Crnog bisera, (2003.)
* Pirati s Kariba: Mrtvačeva škrinja, (2006.)
* Pirati s Kariba: Na kraju svijeta, (2007.)
* Čarobnjakov šegrt, (2010.)
* Pirati s Kariba: Nepoznate plime (2011.)

## Povezano

* The Walt Disney Company
* Walt Disney Music Publishing

## Vanjske veze

* Službena stranica
# Looney Tunes

Looney Tunes (srpskohrvatski: *Luđačke melodije*) je serija kratkih animiranih filmskih komedija produciranih od američkog studija Warner Bros. od 1930. do 1969. godine, a koja se zajedno sa sestrinskom serijom *Merrie Melodies* smatra najpoznatijim ostvarenjem Zlatnog doba američke animacije. Poznata je po tome što su se u njoj prvi pojavili Bugs Bunny, Daffy Duck, Porky Pig, Elmer Fudd, Tweety, Sylvester, Granny, Yosemite Sam, Foghorn Leghorn, Marvin the Martian, Pepé Le Pew, Speedy Gonzales, Tasmanian Devil, Ptica Trkačica, Wile E. Coyote i drugi najpozantiji i najpopularniji likovi u historiji filmske animacije.

Ime je dobila po ranoj Disneyevoj seriji kratkih muzičkih animiranih filmopva *Silly Symphonies*. Ispočetka je služila za promoviranje muzičkih kompozicija na koju je Warner imao prava, i to kroz pustolovine likova kao što su Bosko i Buddy. Warnerov animacijski studio je sa vremenom stekao izuzetan ugled, i to zahvaljujući režiserima kao što su Tex Avery u Chuck Jones i glasovnom glumcu Melu Blancu. Od 1942. do 1964. *Looney Tunes* i *Merrie Melodies* su se smatrali najpopularnijim kratkim animiranim kino-filmovima.

*Looney Tunes* su otada postali svjetska medijska franšiza na kojoj se temelji nekoliko televizijskih serija, cjelovečernjih filmova, stripova, muzičkih albuma, video igara i tematskih parkova te se smatra najvažnijom od svih franšiza Warner Brosa. Mnogi od njenih likova se pojavljuju u raznim TV-serijama, filmovima i reklama. Najpoznatiji od svih likova *Looney Tunes*, Bugs Bunny, se smatrea pop ikonom i ima vlastitu zvijezdu na Hollywoodskoj stazi slavnih. Nekoliko filmova iz serije *Looney Tunes* se smatra najboljim animniranim filmovima ikada napravljenim, a dva (*Knighty Knight Bugs* u *For Scent-imental Reasons*) su osvojila Oscare.

## Filmovi

* Svemirski basket (1996)
* Šašava družina: Ponovo u akciji (2003)
* Svemirski basket: Novo nasleđe (2021)

## Reference

## Vanjske veze

* Looney Tunes Official website
* WB LT Filmography
# Tom and Jerry

**Tom i Džeri** (engleski: *Tom and Jerry* je crtani film kreiran od Williama Hanne i Josephha Barbere koji nam govori o nikada završenom rivalstvu između mačka Toma i miša Džerija. Hanna i Barbara su napisali i producirali 114 Tom i Džeri crtanih filmova u MGM studiju u Hollywoodu, imeđu 1940. i 1957, godine.

Početkom 1960. godine, prave se nove epizode koje producira Gene Deitch u Srednjoj Europi. Epizode Tom i Džerija se vraćaju u Hollywood zahvaljujući Chuck Jonesu 1963. godine. Ove su epizode trajale sve do 1967. Mačka i miš nastavljaju svoje epizode kasnije koje producira Hanna-Barbera za vrijeme 70-ih, 80-ih i 90-ih.

## Izvori

* William Hanna
* Joseph Barbera
* Metro-Goldwyn Mayer
* Hanna-Barbera Productions
* Filmation Studios

## Filmovi

## Povezano

* Spisak Tom i DŽeri crtanih filmova

## Vanjske veze

* Tom And Jerry Cartoon Arhivirano 2013-09-28 na Wayback Machine-u (`en`)
* *Tom and Jerry* Arhivirano 2007-01-05 na Wayback Machine-u na Cartoon Network (`en`)
* *Tom i DŽeri* na Bumerangu Arhivirano 2007-04-15 na Wayback Machine-u
* *Tom and Jerry: The Movie* oficijalni vebsajt
* Tom & Jerry onlajn
* *Tom & Jerry* na CrtaniFilm.net Arhivirano 2011-05-04 na Wayback Machine-u